निजीकरण के खिलाफ भिलाई में कन्वेंशन, प्रदर्शन 30 मार्च को
सेल के अलाॅय स्टील प्लांट दुर्गापुर, सेलम स्टील प्लांट और विश्वेश्वरैया आयरन एंड स्टील प्लांट भद्रावती को बेचने के लिए जारी टेंडर के बाद प्रदर्शन का फैसला कर लिया गया है। मोदी सरकार के खिलाफ प्रदर्शन का आगाज भिलाई से होने जा रहा है। अधिकारी-कर्मचारी एक साथ प्रदर्शन करने जा रहे हैं। ओए अध्यक्ष एनके बंछोर ने पहले ही बोल चुके हैं कि आंदोलन का लीड भिलाई करेगा। वहीं, मान्यता प्राप्त यूनियन सीटू के अध्यक्ष एसपी डे ने प्रदर्शन की रूपरेखा की जानकारी दी है। उनका कहना है कि सभी कर्मचारी यूनियनों को एकमंच पर लाया जा रहा है। क्योंकि निजीकरण की आंच सभी को लगेगी। संभावित 30 मार्च को भिलाई में अब तक का सबसे बड़ा प्रदर्शन किया जाएगा। इससे पहले राष्ट्रीय स्तर का कन्वेंशन किया जाएगा। इसी के साथ राष्ट्रीय स्तर पर सरकार की नीतियों के खिलाफ कर्मचारी सड़क पर उतरेंगे। बता दें कि दुर्गापुर में इंटक-सीटू ने संयुक्त रूप से प्रदर्शन शुरू कर दिया है।
mag_Deva hin_Deva